The Sins of St. Anthony

The Sins of St. Anthony er en amerikansk stumfilm-komedie fra 1920, regissert av James Cruze og med Bryant Washburn i en av hovedrollene. Filmen er basert på en historie av Charles Collins som ble publisert i The Saturday Evening Post i 1919.

Handling 
Den unge vitenskapsmannen Anthony Osgood er forlovet med Persis Meade, som har utsatt ekteskapet deres flere ganger etter å ha blitt mer interessert i en utlending som hun har korrespondert med. I mellomtiden snubler gambleren Lorenzo Pascal over denne utlendingens koffert, og drar hjem til Persis der han utgir seg for å være hennes utenlandske brevvenn.

Anthony dukker opp og finner sin forlovede i en annen manns armer, og kaster sine øyne på danserinnen Jeanette Adair. Under Jeanettes veiledning begynner Anthony en jazzkarriere, og lykkes med å forandre image. Persis oppdager snart at Lorenzo bare er en svindler, og forsøker å vinne Anthony tilbake. Men hun er alt for sent ute, for han har allerede forelsket seg i Jeanette.

Skuespillere 
 Bryant Washburn som Anthony Osgood
 Margaret Loomis som Jeanette Adair
 Lorenza Lazzarini som Persis Meade
 Viora Daniel som Valeria Vincent
 Frank Jonasson som Lorenzo Pascal
 May Baxter som Christine Fox
 L.J. McCarthy som A. Fox
 Lucien Littlefield som Humphrey Smith
 Guy Oliver som Horatio Meade

Referanser

Eksterne lenker 

 

Stumfilmer fra USA
Filmer fra 1920
Stum-filmkomedier fra USA